Winkel ZH
Winkel (früener au Winkel bi Büüli) isch e politischi Gmäind im Bezirk Büüli im Kanton Züri, Schwiiz.

Geografii 
Winkel liit im Züri-Underland am Tättebèèrg. Zue de Gmäind ghööred d Döörffer Winkel, Rüüti und Seeb; bis 1917 isch au na Eschemose debii gsii, wo jetz zu Büüli ghöört. Drum händ d Lüüt i de Gmäind de Spruch gsäit: Rüüti, Winkel, Eschemose schiissed mitenand i d Hose.

S Piet vo de Gmäind umfasst 44 % landwirtschaftlichi Flèchi, 27,5 % Wald, 10,6 % Sidligsflèchi, 10,9 % Vercheersflèchi und 0,5 % Gwässerflèchi.

Gschicht 

Winkel chunt zum eerschte Maal im Jaar 1044 in eren Urkunde voor, wo d Reed isch vo äim de Winkele. Gwont hät me deet aber scho früener: Weschtlich vo Seeb liit en röömische Guetshoof, wo mer i de 1960er-Jaar uusggrabe hät. Hüt isch dèè e beliebts Uusflugsziil.

Iiwoner

Bevölkerigsentwicklig 
Quälle: Bundesamt für Statistik 2005

De Ussländeraatäil liit bi 13,1 % (Stand 2011).

Religion 
41,5 % vo de Iiwooner sind evangelisch-reformiert, 24,9 % sind römisch-katholisch (Stand 2011).

Tieläkt 
De züritüütsch Tieläkt vo Winkel ghöört zu de Underländer Mundarte.

Politik 
Gmäindspresidänt isch de Marcel Nötzli (SVP, Stand 2018). Oortsparteie gits vo der SVP, der FDP und der EVP.

Wirtschaft 
D Lüüt, wo z Winkel wonet, schaffed hauptsächli anderschwoo. Vil sind Piloote und schaffed bi de Swiss.

D Arbetsloosigkäit isch im Jaar 2010 bi 2,9 % gläge.

Lüüt, wo wichtig sind für Winkel 
 Johannes Meyer-Rusca (1851–1936), en Sideninduschtrielle und Kantons- und Gmäindspolitiker.

Literatur 
 Hermann Fietz: Die Kunstdenkmäler des Kantons Zürich. Band II: Die Bezirke Bülach, Dielsdorf, Hinwil, Horgen und Meilen (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943. .
 
 Hans Peter Treichler: Winkel. Drei Dörfer – eine Geschichte. Hrsg. von der Gemeinde Winkel. bm druck ag, Winkel 2013, ISBN 978-3-033-04298-8.

Weblink 

 www.winkel.ch

Fuessnote 

Ort (Kanton Züri)